cyanic-selkie/wikianc huggingface dataset:
Fenylketonuri
Historikk
Fenylketonuri ble oppdaget av den norske legen Ivar Asbjørn Følling i 1934, da han la merke til at hyperfenylalaninemi (HPA) (økt innhold av fenylalanin i blodet) kunne ha sammenheng med mental retardasjon. I Norge er denne tilstanden kjent som «Føllings sykdom», oppkalt etter han som oppdaget den. Følling var en av de første legene som brukte detaljerte kjemiske analyser i studiet av tilstanden. De nøyaktige analysene hans av urinen til to mentalt tilbakestående søsken, fikk han til å be flere leger nær Oslo om å undersøke urinen til andre tilbakestående pasienter. Dette førte til oppdagelsen av det samme stoffet han hadde funnet i urinprøvene til det nevnte søskenparet, hos ytterligere åtte pasienter. Stoffet som var oppdaget, måtte analyseres på en mer basal og primitiv måte enn ved de kjemiske analysene som er tilgjengelige i dag. Ut fra undersøkelsene sine kom han fram til at reaksjonene førte til danning av benzaldehyd og benzosyre. Han konkluderte ut fra dette at stoffet måtte inneholde en benzenring. Videre undersøkinger viste at smeltepunktet for dette stoffet var det samme som for fenylpyruvat, og dette tydet på at det var dette stoffet urinen inneholdt. Den metodiske og systematiske granskingen til Følling inspirerte mange til å gjøre liknende undersøkelser av andre tilstander.
Sørstatsgotikk
Det groteske
Sørstatsgotikken benytter som ofte av dypt mangelfulle, groteske, kanskje perverterte figurer som muligheter til å framheve de ubehagelige aspektene av sørstatskulturen mens den samtidig unngår moralismens uttrykk. Ofte er figurenes sosiale vemmelse illustrert i fysiske deformasjoner som kan benyttes for å symbolisere indre falskhet eller fordervelse. Dette er særlig sett i verkene til Flanney O’Connors «Bra landsens folk» («Good Country People», 1955) hvor hovedfiguren Hulga har en trefot. På dette vises, slik som med mange andre sørstatsgotiske fortellinger, at Hulga er adskilt fra alle andre på et negativt vis. Ikke bare er hun sett som et misfoster av mange, men hun nærer selv et meget negativt syn på verden som fører til at hun omfavner en tro på ‘ingenting’. O’Connor har faktisk uttalt at «kjærlighet, og særlig kjærlighet for en person som er ute av stand til å gi eller motta kjærlighet, er ved hjertet av mitt valg av groteske figurer å skrive om — mennesker hvis fysiske udyktighet er et symbol på deres åndelige udyktighet til å elske eller motta kjærlighet — deres åndelige isolasjon.»
Fenylketonuri
Genetikk og biokjemi
Fenylketonuri skyldes vanligvis av et defekt gen på kromosom 12 til enzymet fenylalanin hydroxylase (PAH). Arvegangen er autosomal resessiv. En sjeldnere form av tilstanden viser seg når PAH er normal, mens kofaktoren tetrahydrobiopterin (BH4) ikke blir dannet av pasienten.
Sørstatsgotikk
Amoralitet som en funksjon av det groteske
I mange tilfeller mangler den sørstatsgotiske roman en konkret moralsk oppløsning, men uttrykker en moralsk usikkerhet for de realiteter som er presentert. Mens avslutningen kan være utvetydig i henhold til handling, er det ofte ingen åpenbar løsning til fortellingens konflikt som driver handlingen, eller hovedfigurenes personlige mangler. Ofte i sørstatsgotikken streber eller higer figurene etter en normaltilstand eller frelse, men ofte er det den personlige konflikten som forhindrer dem å nå fram til en løsning. Poes Arthur Gordon Pym er et utmerket eksempel på denne mangelen på løsning hvor fortellingen avsluttes brått når Pym konfronteres den tilsynelatende overnaturlige, forferdelige hvite figur. Virkeligheten i hendelsene i fortellingen, inkludert identiteten til den hvite figur, er etterlatt til leserens bedømmelse. Eksempelet viser hvordan elementene av håpløshet og uunngåelig undergang er benyttet for å stille spørsmål hvor intet korrekt svar finnes.
Fenylketonuri
Genetikk og biokjemi
PAH omdanner normalt aminosyren fenylalanin til tyrosin. Om enzymet mangler eller er defekt, finner ikke denne reaksjonen sted, og nivået av fenylalanin i kroppen blir langt høyere enn normalt, og nivået av tyrosin unormalt lavt. Overskudd av fenylalanin i blodet skader utviklingen av hjernen hos barn og fører til mental retardasjon. Hjernen vokser sakte, blir liten (microcephalia) og intelligensnivået vil sjelden tilsvare en IQ over 60. Lavt innhold av tyrosin medfører minsket produksjon av pigmentet melanin, så barn med denne tilstanden er gjerne lyse i håret og har blå øyne (eller de har lysere hår og øyne enn andre familiemedlemmer). Den økte mengden av fenylalanin blir isteden omdannet til fenylketoner som blir utskilt i urinen - herfra kommer navnet på tilstanden. Svetten og urinen til et påvirket barn har en stikkende lukt på grunn av disse ketonene.
Diagnose
Tilstanden kan påvises noen få dager etter fødselen ved en blodprøve. Screening av fenylketonuri blir gjort som rutine i de fleste industrialiserte land, vanligvis sammen med screening av thyreoideafunksjonen og andre arvlige metabolske tilstander.
Sørstatsgotikk
Amoralitet som en funksjon av det groteske
Sørstatsgotisk litteratur stiller hyppig spørsmål om moralsk korrekthet og om å foreta den riktige handling uten å gi svar på disse i teksten. Til tross for fraværet av svar, hjelper figurenes egne valg og påfølgende konsekvenser å se streif av litterær sannhet. I Flannery O'Connors De voldsomme går av med seieren forsøkte Tarwater så hardt å komme seg unna hva hans onkel hadde bestemt for ham, men han synes å ikke være i stand til å kjempe for hva han vil bli. Han konfronterer seg selv i romanen og må deretter møte det groteske vesen av hans egen oppvekst. Han forsøker så hardt å ikke bli lik gamle Tarwater at han ender opp akkurat som ham.
Fenylketonuri
Diagnose
Noe steder gjentas prøven etter to uker, men det er ingen holdepunkter for at et barn som er undersøkt like etter fødselen med normalt resultat trenger en ny prøve.
Sørstatsgotikk
Isolasjon og fremmedgjøring
Et aspekt i sørstatsgotikken er hyppigheten av fremmedgjøring og isolasjon i dens litterære figurer. I Carson McCullers’ Hjertet er en ensom jeger er dette aspektet selvinnlysende hvor figurene er isolert fra verden rundt dem, fengslet i deres indre følelsesliv og ikke i stand til å formidle sine lidenskaper og begjær til andre. Selv om de finner trøst hos figuren Singer, som verken kan høre eller snakke, er han selv fengslet i seg selv uten sin ledsager Antonapoulos. Temaet er også til stede hos Flannery O’Conners De voldsomme går av med seieren. I denne romanen er Francis Tarwater isolert fra resten av samfunnet, sammen med og på grunn av hans religiøst forgiftede onkel. Denne dype isoleringen er også til stede med hans virkelige onkel, Rayber, som er fengslet i hans egen strenge, vitenskapelige verden. Raybers mentalt funksjonshemmede sønn Bishop er en fysisk representasjon av denne omfattende personlige isoleringen. Mot slutten fører hver av figurenes fremmedgjøring til vold og ytterligere avstand til resten av samfunnet.
Fenylketonuri
Behandling
Dersom tilstanden blir påvist tidsnok, kan et påvirket barn vokse opp med normal utvikling av hjernen. Sykdommen kan behandles med en spesiell diett, hvor innholdet av fenylalanin er sterkt redusert. Dette medfører strenge restriksjoner eller eliminasjon av matvarer som er proteinrike, t.d. kjøtt, nøtter, ost og andre melkeprodukter. Man må også unngå næringsmiddler som inneholder mye stivelse, slik som poteter, brød, pasta og mais. Disse pasientene må få næringstilskudd for å gi de protein og andre nødvendige næringsmidler som kan mangle i et ellers proteinfritt kosthold. Som en del av dietten gis det en proteinerstatning, som inneholder blant annet alle aminosyrer unntatt fenylalanin. Disse proteinerstatningene, som er tilpasset pasientens alder og er den viktigste proteinkilden, inneholder ofte også mineraler og vitaminer. De aller fleste pasienter med PKU i Norge tar regelmessige blodprøver hjemme for å måle blodets nivå av fenylalanin. Resultatet av disse fenylalaninanalyser bestemmer hvor mye fenylalanin pasienten kan få i sin daglige diett. Det finnes forskjellige alvorlighetsgrader av sykdommen fenylketonuri. Jo mildere sykdom jo større er den tillatte daglige mengde av fenylalanin i dietten.
De gule turbaners opprør
De gule turbaners opprør (kinesisk: 黄巾之乱; pinyin: Huáng Jīn Zhī Luàn) var et stort kinesisk religiøst-sosialt bondeopprør som varte fra 184 til 205 mot keiser Lingdi i Han-dynastiets tid. Det rettet seg først og fremst mot godseierne, og ble ledet av taoistiske prester og av sjamaner som var misfornøyde med de herskende gruppers konfucianisme. Den store folkelige oppslutningen skyldtes imidlertid først og fremst de dårlige sosiale forhold som var forårsaket av tørke og oversvømmelser. Høye utgifter for å bygge fort langs silkeveien hadde på toppen av det hele ført til en tung skattlegging av de allerede hardt rammede bøndene.
Fenylketonuri
Behandling
Til pasienter med en defekt produksjon av BH4 består behandlingen i å supplere med denne kofaktoren.
Sørstatsgotikk
Isolasjon og fremmedgjøring
I Walker Percys Lancelot oppdager hovedfiguren Lancelot Lamar sin egen isolasjon samtidig med hans oppdagelse av hustruens utroskap. Han skaper en ny, alternativ verden for seg selv da han er ute av stand til å forholde seg til sin ideologiske fremmedgjøring fra den ordinære verden. Lancelot søken etter den absolutte synd i seksuelle handlinger håper han å finne det absolutte gode. Fysisk og psykisk i fengsel skaper han sin alternative verden for seg selv og den samtidige institusjonaliserte Anna, som er et voldtektsoffer som Lancelot ser på som den perfekte ledsager for å avverge den absolutte synd. Hun er valgt ettersom hun har erfart den verste av alle seksuelle synder.
Rasistisk vold
Rasistisk vold har alltid vært et nøkkelemne i amerikansk litteratur, men er særlig intens i sørstatsgotikken, blant annet grunnet sørstatenes forhold til slaveriets historie i USA. Nærliggende eksempler på behandlingen av rasistisk vold er særlig Richard Wrights novellesamling Onkel Toms barn (Uncle Tom’s Children, 1938) hvor tittelen og innholdet alluderer til Harriet Beecher Stowes velmenende roman Onkel Toms hytte fra 1852. Wrights afroamerikanere sliter med sosial ulikhet og deres egen hjelpeløshet i å unngå det. Wright utfordrer aldri Jim Crow-lovene som fremmet påstått sosial likhet og stadfestet etnisk adskillelse. Loven var virksom i tiden 1876 og 1965. Wrights litterære figurer sitter fast i sin situasjon og selv om de ønsker endring fører deres valg ikke til ønsket resultat, men ender i vold. En bokanmelder karakteriserte novellene som følgende: «Onkel Toms barn har sin andel med vold og brutalitet; voldelig død skjer i tre av fortellingene og den hvite mobben driver på i den fjerde. Vold har lenge vært et betydelig element i skjønnlitteratur om svarte, akkurat som i deres liv. Men hvor [forfatterne] Julia Peterkin og Roark Bradford viser hvordan vold er reaksjonen på primitiv urettferdighet til den moderne sivilisasjon, viser Richard Wright det som en måte hvor sivilisasjonen holder svarte nede. Og han vet hva han skriver om.»
De gule turbaners opprør
Opprøret ble ledet av Zhang Jiao og hans to yngre brødre Zhang Bao og Zhang Liang. De grunnla en taoistisk sekt og forsøkte seg som helbredere av bønder som led av forskjellige kramper. De fikk på nært hold se bøndenes fattigdom og den trakassering som de ble utsatt for av makthaverne.
Sørstatsgotikk
Sørstatsgotikkens avslutning og fortsettelse
Sørstatene hadde øyensynlig en grobunn for en rik litterær tradisjon som til tross for individuelle nyanser har umiskjennelige trekk. I denne delen av USA var man i opprør mot den tradisjonen man utgikk fra, lenge før andre deler av USA begynte å sette spørsmålstegn ved sin bakgrunn og den amerikanske drømmen. I nederlagsstemningen etter først borgerkrigen, deretter den andre verdenskrigen er både tid og sted til stede i det vedvarende sørstatsdramaet. I løpet av slutten av 1960-tallet synes det som om sørstatslitteraturens gotikk var i ferd med å tape seg og stagnere eller henfalle i pastisj. Flannery O'Connors mening var at med moderniseringen av USA var sørstatene ikke lenger så svært annerledes enn resten av USA. Den sørstatsforfatter som holder fast ved William Faulkner eller William Styrons bilde av sørstatene kom lett til å virke parodisk.
Sørstatsforfatterne måtte stadig forsøke å unngå egne stereotyper, som den tilfredse slave, den dydige «southern belle», den ridderlige sørstatsherre, eller er den rettvise kristne predikanten. Disse faste typene ble opprinnelig benyttet for å gjenspeile både deres egne forkvaklede vesen og manglene i sørstatene.
Harper Lees Drep ikke en sangfugl er fortalt fra synsvinkelen til en liten pike som vokser opp i den tilsynelatende idyllen i sørstatsby, men de intense rasemotsetningene rundt rettssaken mot Tom Robinson, en svart mann anklaget for å ha voldtatt en hvit pike fra de lavere klasser, sprenger de stereotyper som romanens åpning antyder. Romanens portrett av det groteske er påfallende i den urettferdige behandlingen som en uskyldig mann må gjennomgå alene på grunn av hans hudfarge og arv. De samme emnene er også behandlet i forfatterskapet til Tennessee Williams med hans skrøpelige sørstatsbelle i hans skuespill Sporvogn til Begjær og med hans undertrykte homofile i Katt på hett blikktak (1955).
Det kan merkes at suksessen til filmserien True Blood som hadde premiere i 2008 (og året etter i Norge) har påfallende trekk fra sørstatsgotikken, iblandet en solid dose vampyrromantikk. Således griper romanserien til Charlaine Harris, The Southern Vampire Mysteries, som filmserien bygger på, tilbake til den gotiske romans opprinnelse på 1700-tallet.
Stadio Atleti Azzurri d’Italia
Stadio Azzurri d'Italia er et fotballstadion i Bergamo, Italia. Stadio Azzuri d'Italia er brukt av fotballklubbene Atalanta BC og UC AlbinoLeffe. Stadionet har en kapasitet på 24 642 tilskuere.
Det er planlagt bygging av nytt stadion i løpet av de neste årene. Det skal designes av Arup, og skal brukes av både Atalanta og AlbinoLeffe.
Ana Jelušić
Ana Jelušić (født 28. desember 1986 i Rijeka) er en kroatisk tidligere alpinist som konkurrerte i disiplinene slalåm og storslalåm. Hun deltok i tre OL og fem VM.
Jelušić deltok for Kroatia under Vinter-OL 2002, da var hun 15 år og lekenes yngste deltaker. Hun debuterte i verdenscupen i alpint 26. oktober 2002. Hennes beste plasseringer i løpet av de åtte sesongene hun deltok i verdenscupen var en andreplass i Zagreb 4. januar 2007 og en tredjeplass i Panorama Mountain Village i Canada 25. november 2007. I VM 2007 i Åre kom hun på fjerdeplass i slalåm som ble hennes beste VM-resultat.
Hun deltok for Kroatia under Vinter-OL 2006. Da ble hun nummer 15 i slalåm og kjørte ut i storslalåm. I OL 2010 ble hun nummer tolv i slalåm.
Hun la opp i 2012 og ble mediakoordinator i FIS.
Misumalpaspråk
Misumalpaspråk er en språkfamilie i Nicaragua og nærliggende områder. Navnet er satt sammen av navna på familiens tre eneste medlemmer, miskito, sumo og matagalpa. Matagalpa er utdødd, mens de to andre språka fremdeles snakkes av et betydelig antall mennesker. Miskito er det største, med nesten 200 000 brukere.
Noen lingvister mener at misumalpaspråka er i slekt med de chibchanske språka og grupperer dem sammen i den foreslåtte makrochibchanske språkfamilien. Adolfo Constenla Umaña tror også de er i samme familie som de chibchanske språka i sin teori om lenmichíspråk.
Øyvind Loven
Øyvind Loven (født 1. april 1967 i Oslo) er en norsk komiker og programleder.
Han startet sin radiokarriere på slutten av åttitallet i Radio Voss. Etter dette jobbet han for flere lokale radiostasjoner, som Jærradioen, Radio Oslo og Radio 1. Loven har ledet Radio Norges morgensendinger Morgenklubben med Loven & co siden 2009.
I 2000 medvirket han i Barnas supershow og serien Verdens Beste SFO. Han var også en av komikerne som medvirket i NRKs serie Grip ordet, komiker! i 1995; med opptak fra sceneshow på Christian Kvart i Oslo. Våren 2008 var han programleder i det satiriske panelprogrammet Sladder på TVNorge. Han ble nominert til Komiprisen 2007 i klassen beste standup-artist.
Loven er tilknyttet bookingbyrået Stand Up Norge og Latter.
Grant Wood
Grant Wood (født 13. februar 1892 i Anamosa, Iowa, død 12. februar 1942) var en amerikansk maler, særlig kjent for maleriet American Gothic (1930).
Wood knyttes til retningen amerikansk regionalisme, som gikk ut på å lage kunst om hverdagslivet på landet i USA, spesielt fra plasser som Midtvesten og Deep South.
Woods stil var påvirket av studiereiser i Europa på 1920-tallet, av det flamske og tyske 1400- og 1500-tallsmaleriet og av den modernistiske bevegelsen ny saklighet. Han studerte på Academièn Julian i Paris. Den tekniske presisjonen som kjennetegner hans arbeide har også preg av amerikansk folkekunst. Hans mest kjente malerier er American Gothic (1930) og Revolusjonens døtre (1932), som begge har en undertone av satire. Mange av maleriene hans handlet om gårdsdrift og bøndene i Amerika. Han brukte mye grønt, gult og brunt i maleriene sine i tillegg til å blande en realistisk stil med glatte overflater hvor han blendet inn skyggene på en karakteristisk måte. Wood hadde også prøvd impressonismen før han begynte å male i den stilen han ble mest kjent for.
In Sorte Diaboli
In Sorte Diaboli (latin for «I direkte kontakt med Satan» ) er det åttende studioalbumet til det norske symfoniske black metal-bandet Dimmu Borgir og deres første konseptalbum.
Konsept
In Sorte Diaboli er bandets første konseptalbum og har en historie som foregår i middelalderen i Europa. Det handler om en prest som begynner å tvile på sin tro og ender opp med å ta plassen til Antikrist. «Det er denne typen som jobber som prestens assistent, og etter en stund finner han ut at han har ingenting å gjøre med kristendommen», sier Silenoz. «Han får en slags oppvåkning og innser at han har anderledes krefter og lener mer mot den mørke siden.»
Eritreas regioner
Eritrea er delt inn i seks regioner, som fungerer som landets øverste forvaltningsenhet.
Spirefossen
Spirefossen er en foss i Myklebustdalen i Breim i Gloppen kommune i Sogn og Fjordane og stuper 690 meter fra Myklebustbreen mot Sanddalsvatnet. I samme område ligger den enda høyere Strupenfossen.
Fast kostnad
En fast kostnad er en kostnad som ikke er avhengig av en bedrifts kostnadsdriver. Eksempler på faste kostnader i bedriftene er husleie, forsikring, lederlønninger og avskrivninger.
Det betyr at faste kostnader ikke varierer med produksjonsvolum, salgsvolum, antall arbeidstimer, eller lignende variabler som påvirker variable kostnader.
Faste kostnader er ikke det samme som senkede kostnader. Faste kostnader kan nemlig være reversible gjennom et videresalg, men behøver ikke å være det. Faste kostnader kan også være irreversible.
Monmouthshire
Monmouthshire (walisisk Sir Fynwy) er et grevskap i det sørøstlige Wales. Det nåværende grevskapet ble opprettet 1. april 1996, og dekker den østlige halvdelen av det tradisjonelle grevskapet. Det erstattet distriktet Monmouth med tillegg av en mindre del av distriktet Blaenau Gwent. Administrasjonsbyen er Cwmbran.
Det tradisjonelle grevskapet inkluderer Newport, og grenser mot Brecknockshire og Glamorgan i Wales, og Gloucestershire og Herefordshire i England. Fra 1974 til 1996 var det dekket av grevskapet Gwent, som hadde praktisk talt samme grenser. Det inneholder også eksklaven Welsh Bicknor, som ligger mellom grensen mellom de seremonielle grevskapene Gloucestershire og Herefordshire, og som administrativt har vært en del av sistnevnte siden 1844.
Monmouthshires nasjonale status var uklar inntil 1974, da området ble definert som en del av Wales under lokalstyrereformen. Tidligere hadde man snakket om 'Wales og Monmouthshire', selv om grevskapet hadde vært regnet som walisisk i flere århundrer. Årsaken til usikkerheten stammer fra at det ikke ble nevnt i Unionsloven mellom England og Wales i det 16. århundre. I Encyclopædia Britannicas utgave fra 1911 sto det at Monmouthshire var en del av England, men at når en lov ble vedtatt som gjeldende kun i Wales, ble alltid Monmouthshire regnet med i denne definisjonen. Da Departementet for Wales ble opprettet i 1964, ble også Monmouthshire tatt med under dets ansvarsområde, og av administrative årsaker klargjorde man det gjennom en regjeringsordre i 1968 og i lokalstyreloven av 1972.
He Yong
He Yong (kinesisk: 何勇 født 12. oktober 1940 i Tangshan i provinsen Hebei i Kina) er en kinesisk kommunistisk politiker. Han er medlem av sekretariatet for den 17. partikongress.
Manipur
Manipur (hindi: मणिपुर) er en delstat i det nordøstlige India. Manipur grenser mot Nagaland i nord, Myanmar i øst, Mizoram i syd og Assam i vest.
Nortel
Nortel Networks Corp. (eller: Nortel) nyse: NT var en kanadisk produsent av telekommunikasjonsutstyr, grunnlagt i 1895. Det sprang ut av Bell Telephone Company of Canada. På sitt største hadde selskapet en markedsverdi på 250 mrd USD, og 95,000 ansatte. Selskapet søkte om konkursbeskyttelse 14. januar 2009, og dets verdier og aktiva har etter dette blitt solgt.
Strange Beautiful Music
Strange Beautiful Music er det åttende studioalbumet til den amerikanske gitaristen Joe Satriani.
Albumet ble utgitt av Epic Records 25. juni 2002. Spor 5 og 10 er de første opptak hvor Satriani spiller på syvstrengers gitar. Tittelen på albumet er referanse til selskapet som produserte dette albumet samt flere andre for ham.
Sporliste
* Bonusspor
Marmal-leiren
Nidaros leir
Nidaros-leiren' (engelsk: Camp Nidaros) var en militærleir som er bemannet av norske NATO-styrker. Leiren, som lå innenfor området til Marmal-leiren, ble satt i drift i 2006 og stengt i 2014.
Følgende styrker var lokalisert der:
Hortensveien (Tønsberg)
Hortensveien (4-298, 9-281) er en 8,4 km lang hovedvei i Tønsberg. Veien utgjør en del av fylkesvei 325, og går fra krysset Stenmalveien/Eikveien til kommunegrensen mot Horten like før avkjøringen til Åsgårdstrand.
Veien er Tønsbergs hovedvei mot Horten, derav navnet.
Femte aliyah
Femte aliyah viser til den femte jødiske innvandringsbølgen til Palestina (fra Europa og Asia) mellom årene 1929 og 1939. Den femte innvandringsbølgen begynte etter Palestinaopprørene i 1929, og etter at den økonomiske krisen som kom til området i 1927 hadde gitt seg (under fjerde aliyah). Slutten på denne innvandringsbølgen var starten på andre verdenskrig.
Innvandringsbølgen begynte som en pionerende en, men i større dimensjoner. Den lignet nesten masseinnvandring mellom årene 1933 til 1935, på grunn av rasistisk forfølgelse i Tyskland. Opprørene i mandatområdet i 1936 hadde svekket innvandringsbølgen, men i løpet av årene 1938–1939 kom det tusenvis av innvandrere, hvorav en del kom på ulovlig vis.
Rural
Rural (fra latin) viser til noe som er landlig, som landsbygd eller annen periferi, og betegner områder eller befolkning lokalisert utenfor byer og administrative senter. Det motsatte av rural er urban.
Markha
Markha (russisk: марха) er ei elv i republikken Sakha i Russland. Den er ei venstre sideelv til Viljuj (i Lenas nedbørfelt). Markha er 1 181 kilometer lang og har et nedbørfelt på 99 000 km². Middelvannføringen er på 405 m³/sek. Elva har utspring på Viljuj-platået, som er en del av Det sentralsibirske platå.
Hadash
Hadash (חד"ש) er et sosialistisk parti i det israelske parlamentet Knesset.
Hadash ble dannet ved en sammenslåing av det israelske kommunistpartiet Maki (den gang Rakah) og andre venstrevendte partier.
Navn
Akronymet Hadash står for haHazit haDemokratit leSHalom veleShivyon (, som på norsk blir Demokratisk front for likhet og fred, og også er det hebraiske ordet for «ny», som muligens viser til et av de største partiene som sto bak grunnleggelsen av Hadash, Rakah (hebraisk akronym for Nye kommunistiske liste). På arabisk er partiet kjent som al-Jabha al-Dimokratiya lil-Salam wa'al-Musawa (arabisk: ).
Politikk og ideologi
Hadash krever total tilbaketrekning av alle jødiske bosetninger fra Vestbredden og Gaza, samt at en palestinsk stat blir opprettet i disse områdene. Det støtter at de palestinske flyktningene har rett på å vende tilbake og få oppreisning. Partiet arbeider også for sterkere faglige rettigheter og en utbygd sosialsektor.
I Israel betraktes Hadash som et venstreekstremt arabisk parti. Majoriteten av partiets valg- og medlemskrets er palestinere, men også en ganske stor del er jøder. For eksempel var Hadashs partileder i mange år Meir Vilner. Hadash definerer seg selv som antisionistisk, i tråd med marxistisk motstand mot nasjonalisme, og krever at Israel skal forandres fra en jødisk til en sekulær, mangekulturell stat. Det arbeider for at palestinske arabere skal få status som nasjonal minoritet i Israel.
Mizoram
Mizoram er en delstat i det nordøstlige India. Den grenser i nord mot Assam og Manipur, i øst og syd mot Myanmar og i vest mot Bangladesh og Tripura.
Hovedstad i Mizoram er Aizawl.
Usk (elv)
Usk (walisisk: Afon Wysg) er en elv som renner fra Black Mountain-fjellene i det sentrale Wales, mot sørøst gjennom Abergavenny og byen Usk i Monmouthshire, forbi den romerske festningen Caerleon og ut i Bristolkanalen ved Newport.
Ved elvemunningen er Usk den dypeste elven på De britiske øyer.
Irreversible kostnader
Irreversible kostnader også oversatt senkede kostnader (fra engelsk: sunk cost) eller er kostnader som er påløpt og som ikke kan reverseres, for eksempel ved å selge eiendelen. Begrepet er sentralt ved rasjonelle beslutninger. I beslutningssituasjoner er det bare framtidige, relevante kostnader som skal tas med i vurderingsgrunnlaget. Det faktum at det for eksempel har blitt brukt mye penger i fortiden på et forprosjekt har ingen betydning når man står i beslutningssituasjon og skal bestemme om prosjektet skal fortsette eller om det skal avsluttes. Da skal den rasjonelle beslutningstaker kun vurdere framtidige, relevante inntekter og kostnader. Irreversible kostnader innebærer at kostnader ikke forsvinner selv om aktivitetsnivået går ned.
Uttrykket kan forklares slik: F⁰ = F- Fⁱ (Hvor F er de totale faste kostnadene, Fⁱ er de faste reversible kostnadene og F⁰ er de faste irreversible kostnadene).
Kjennetegn på irreversible kostnader er:
Gwathló
Gwathló eller Gråflåma er en elv fra J.R.R. Tolkiens fiktive verden Midgard. Denne elva ligger omtrent midt i Eriador.
Det Sindarinske navnet Gwathló kommer av navnet Gwathir, som var navnet som ble gitt til elva av Númenóreanerne i det andre tidevervet. Navnet er direkte oversatt til engelsk som Shadowy River (Skyggefull elv), og dette navnet fikk den fordi elvas hele lengde renner gjennom umåtelige skogen som dekket Minhiriath mot nord og også Enedwaith mot sør. Denne elva er også en av de få elvene som også fikk et Adûnaisk navn: Agathurush.
Gwathló var bred nok tal at man kunne seile på den hele veien fra der hvor sideelven Glanduin møtte Gwathló. Gwathló oppsto der hvor elva Mitheithel eller Rimila møtte elva Glanduin, i det myrområdet som er kjent som Nîn-in-Eilph eller Svanarenn.
Da kongene av de Númenóreanske skipene krevde mer og mer skog til å bygge skipene sine satte de opp et havnefort ved Gwathló som fikk navnet Lond Daer eller Lond Daer Enedh, Stor (Middel) Havn. Derfra ble landet både mot nord og sør avskoget før det var gått alt for lang tid, og på slutten av det tredje tidevervet var det ikke mer skog igjen i dette området.
List of Middle-earth rivers Hydrografia Śródziemia
Orkanen Ivo
Orkanen Ivo er en orkan som herjer i Stillehavet. Ivo ble dannet som den tropiske depresjonen 12-E 18. september 2007 om lag 1072 kilometer sør-sørøst for sørspissen av Baja California. Senere samme dag ble den oppgradert til den tropiske stormen Ivo og nådde orkan styrke neste dag. Ivo ble svekket da den svingte mot sørlige Baja California. Et stormvarsel ble sendt ut for hele den sørlige delen av halvøya 22. september, men varselet ble avblåst neste dag.
Ivo holdt en vindstyrke på 45 km/t, med kraftigere kast. Trykket ble beregnet til å være minimum 1007 mbar. Ivo nærmet seg land, men gikk 23. september i oppløsning.
Skorpesundet
Skorpesundet er et sund mellom øyene Skorpa og Nerlandsøya i Herøy kommune på Sunnmøre. Sundet er om lag 2 km bredt på det bredeste.
Under andre verdenskrig var Skorpesundet en av de viktigste kanalene inn til Norge for Shetlandsgjengen. Det var ikke bosetning i den vestre enden mot havet, noe som gjorde at en kunne komme seg usett til de indre farvannene. I tillegg stoppet mange av båtene på Skorpa, der de satte av agenter eller tok på soldater, flyktninger, og ved et par tilfeller, Shetlands-Larsen, som skulle til Storbritannia. På Skorpesiden av sundet, lå det blant annet et sommerfjøs som i stor grad ble brukt som skjulested.
Lomvi
Lomvi eller ringvi (Uria aalge) er en pelagisk dykkende sjøfugl og den største av alkene (Alcini), en monofyletisk gruppe som tilhører familien alkefugler (Alcidae). Arten finnes i tempererte og lavarktiske kyststrøk i nordområdene i Atlanterhavet og Stillehavet.
Norsk lomvi hekker først og fremst på Bjørnøya, der det finnes omkring 100 000 par av denne arten. Noen få kolonier hekker også på Spitsbergen, henholdsvis ved Prins Karls Forland og Amsterdamøya.
Beskrivelse
Lomvi har brunsvart overside og hvit underside, og ligner på polarlomvi (Uria lomvia) og alke av utseende. Beina er mørkegrå og nebbet svart året rundt. Den veier gjerne 0,9–1,3 kg og har en lengde på 38–43 cm. Den flyr med svært hurtige vingeslag tett over vannflaten. Når den svømmer ligger den tungt i vannet, i motsetning til alken som flyter høyere (lettere).
Fargevariant
Ringvi er en fargevariant av lomvi med en hvit ring rundt øyet og en hvit stripe i forlengelsen av øyet bakover mot nakken. Andelen ringvi i hekkebestanden stiger med breddegradene.
Atferd
Lomvi er en sosial art som hekker i store kolonier som ligger i bratte klippevegger eller på utilgjengelige øyer eller staurer (steinsøyler) i havet. De foretrekker brede fjellhyller eller platåer. Fuglene bygger ikke reir, men legger egget direkte på ei fjellhylle eller på bakken. Arten legger kun ett egg og egget ruges av begge foreldrene i om lag 32 døgn. Etter klekking blir ungen matet og passet på av begge foreldrene vekselvis. Etter cirka 21 dager hopper ungen på sjøen. Den såkalte ungehoppingen er synkronisert innen hver koloni, og foregår vanligvis om natten i stille vær. Hannen følger ungen under hoppingen og forsvarer og mater den i den i oppvekstperioden på sjøen. Ungen blir uavhengig etter cirka 10–12 uker og kjønnsmoden etter omkring fire år.
Bestand
Lomvi er vurdert til kategorien "kritisk truet" på Norsk rødliste for arter 2021 etter kriteriet A2ab (mer enn 80 prosent bestandsnedgang på 3 generasjoner, dvs. 48 år). Bestanden av lomvi på det norske fastlandet er i dag ca. 15 000 par.
Lomvibestanden langs norskekysten ble på 1960-tallet beregnet til å være ca. 160 000 par. De største hekkekoloniene var Hjelmsøya med 110 000 par, Røst med 16 000 par, Nord-Fugløy med 15 000 par, Syltefjord med 12 000 par og Runde med 8–9000 par. Siden de første tellingene på midten av 1960-tallet, har det vært en langsiktig bestandsnedgang i de største koloniene i Nord-Norge med så mye som 70–90 prosent fram til 1986. Årsakene til bestandkollapsen er mange, blant annet drukning i fiskegarn, næringsmangel, oljeutslipp, nedbryting av den sosiale strukturen i koloniene og høyere havørnbestand.
Atlanta
Atlanta er hovedstad og største by i den amerikanske delstaten Georgia. I 2010 hadde Atlanta by 420,003 innbyggere, mens storbyområdet hadde over 5 millioner innbyggere.
Atlanta ble etablert tidlig på 1800-tallet som et jernbaneknutepunkt. Under den amerikanske borgerkrigen ble størstedelen av byen ødelagt, men den ble gjenoppbygget og utnevnt til hovedstad for Georgia kort tid etter. Byen var vertskap for Sommer-OL 1996.
Flere større selskaper har hovedkvarter her, blant annet Coca-Cola og CNN. Ved Atlanta ligger Hartsfield internasjonale flyplass, som er verdens mest trafikkerte flyplass med 90 millioner reisende i 2008.
Variabel kostnad
Variable kostnader er kostnader som endres når produksjonen endres.
Roaring forties
Roaring forties («de brølende førtiene») er havområdet på den sørlige halvkule mellom 40. og 50. breddegrad. Her blåser det sterk og stabil vind fra vestlig kant siden det er få landmasser som hindrer luftstrømmen, slik man har på samme breddegrader på den nordlige halvkule. Således har værstasjonen ved Port-aux-Français på Kerguelen, på ca. 49°S, en gjennomsnittlig vindhastighet som varierer fra 35 km/t (frisk bris) om sommeren til 41 km/t (liten kuling) om vinteren. Værstasjonen ligger forholdsvis beskyttet, så åpne havstrekninger har betydelig mer vind
Området ble navngitt av sjøfolk i seilskutetiden og var til stor hjelp for handelsskip som seilte fra Europa til Ostindia eller Australia, og i nyere tid har området blitt utnyttet av verdensomseilere.
Hestesport under Sommer-OL 2004
Hestesport under Sommer-OL 2004. Hestesport var med på det olympiske programmet for 22. gang i OL-2004 i Athen. Det ble konkurrert i tre disipliner; feltritt, dressur og sprangridning om seks olympiske titler, tre individuelle og tre i lag.
Agonum
Agonum er en slekt av billene i delgruppen (underfamilien) markløpere (Harpalinae) i familiegruppen løpebiller. 15 (?) arter er registret fra Norge. Agonum er en stor slekt med mange vanlige nordiske arter.
Dekkvingene tredje rille-mellomrom (fra midten / sømmen) har vanligvis tre børstepunkt, små fordypninger med ett stivt oppstående hår. Antennenes fjerde ledd med fine korte tilliggende hår, hos noen arter også på det tredje antenneleddet. Antenneleddene har noen lange hårbørster i spissen. (Krever forstørrelse for å se). Brystskjoldet er smalere enn skuldrene, frampartiet av dekkvingene. Bakfotens første ledd (tars) er klart lengre enn sporen i spissen av leggen (tibia).
Systematisk inndeling
Slekten Agonum er en stor slekt, denne oversikten er mangelfull, men har med de fleste av de europeiske artene. Systematikken følger Carabidae of the World
Trav- og Galopp-Nytt
Trav- og galoppnytt (TGN) er Norges største og eneste trav- og galoppblad. Det gis ut to ganger i uka; tirsdag og torsdag. Bladet tar for seg spilletips, løpsoppstillinger, resultater, artikler, reportasjer og mer.
Redaktør er Truls G. Pedersen.
Rappringvinge
Rappringvinge (Maniola jurtina) er en sommerfugl som tilhører gruppen ringvinger (Satyrinae) i den artsrike familien flikvinger (Nymphalidae).
Utseende
En middelsstor sommerfugl. Oversiden er brun. Ulikt de fleste andre ringvinger er det markert forskjell på kjønnene i utseende. Hunne er vesentlig større enn hannen og har en stort, oransje felt og en stor øyeflekk i forvingen, hannen mangler dette feltet og øyeflekken er mye mindre. Bortsett fra dette er vingenes overside ensfarget brun med en svak silkeglans hos nyklekte eksemplarer.
Forvingens underside er brunoransje med mørkere kanter, øyeflekken er større enn på oversiden. Bakvingena underside er gråbrun med et bredt, litt lysere tverrbånd. Den har ofte et par små, svarte flekker. Bakvingens ytterkant er bølgete. Larven er lysegrønn, lysere på sidene.
Sommerfuglen likner engringvinge, men har mindre hårete bakvinger.
Levevis
Rappringvingen flyr på enger og i veikanter i juni – juli. Den ser ut til å tåle intensivt jordbruk ganske godt og er ofte den tallrikeste dagsommerfuglen i jordbrukslandskapet på Sørvestlandet. Nedover i Europa har rappringvingen gått tilbake, men den ser ut til å være i spredning nordover langs Vestlandskysten, der den foreløpig finnes nord til Nordhordland. Larven lever på gress.
James Tavernier
James Henry Tavernier (født 31. oktober 1991) er en engelsk fotballspiller som spiller for den skotske klubben Rangers FC.
Karriere
Tavernier ble en del av Leeds Uniteds ungdomssystem i en alder av ni, og spilte for Leeds i seks sesonger før han flyttet til Newcastle United. Han debuterte på reservelaget i 2008, og 22. september 2009 debuterte han for førstelaget i en ligacupkamp mot Peterborough United.
7. januar 2011 ble Tavernier lånt ut til Gateshead i Conference National på et korttidslån, sammen med lagkamerat Jóan Símun Edmundsson. Dagen etter debuterte Tavernier for Gateshead, i 2–2-kampen mot Kidderminster Harriers. 8. februar ble Taverniers låneopphold i Gateshead forlenget frem til 9. april. Etter en rekke imponerende kamper i Gateshead-drakten, sa Gatesheads manager, Ian Bogie, at han var sikker på at Tavernier hadde en stor fotballfremtid foran seg. Selv om låneavtalen egentlig strakk seg til 9. april, ble Tavernier tilbakekalt av Newcastle 24. mars på grunn av suspensjons- og skadeproblemer i forsvar.
Axel Drolsum
Axel Charlot Drolsum (født 20. august 1846 i Christiania, død 16. september 1927 i Oslo) var bibliotekar, og leder for Universitetsbiblioteket i Oslo. Han var også kjent som folketaler og forsvarsvenn.
James Tavernier
Karriere
28. juni 2014 signerte Tavernier for Wigan Athletic.
Axel Drolsum
Universitetsbibliotekar
Drolsum var den første universitetsbibliotekar siden Georg Sverdrup med visjoner for universitetsbibliotekets utvikling. Hans tid som leder av biblioteket medførte derfor flere endringer. Pliktavleveringsloven Lov om Afgivelse af Tryksager til Bibliotheket fra 1882 var hans initiativ, han fikk raskt økt bemanningen fra 5 ansatte i 1880 til 13 i 1891. Han opprettet universitetsbibliotekets «norske avdeling», og startet bibliotekets årbok. I 1880- og 1890-årene lot han det gamle salsbiblioteket ominnrede til et slags magasinsystem, og klarte dermed å fordoble plassen. Endelig sto han bak byggingen av det nye biblioteket på Solli plass i 1913. Han fortsatte som universitetsbibliotekar helt til 1922, og døde av kreft i en alder av 81 år i 1927.
Sommersted
Drolsum bygget på slutten av 1800 tallet et sommersted i Larkollen som han kalte Villa Drolshamar. Her ferierte han resten av sitt liv.
Forfatter
Som forfatter redigerte Drolsum sammen med historikeren Ludvig Daae en norsk utgave av Ernst Wallis' verdenshistorie, som fikk stor utbredelse i Norge. Ved universitetsbibliotekets hundreårsjubileum i 1911 skrev han dets historie, og han utga to bind mindre arbeider og artikler, For Norges sak. På sine eldre dager utga han skriftene «Norge-Danmark – Danmark-Norge» (1924) og «Den norske hær og flåtes bedrifter» (1926).
Verv
Drolsum var også opptatt av politikk, selv om han sto utenfor partiene. Desto mer virket han for forsvarssaken i Norge. I 1885 var han med på å stifte Norges Forsvarsforening, og var en av dens mest ivrige medlemmer i en årrekke. 1889–1915 var han kretsleder i Kristiania krets av foreningen. Han var en flink taler, og ble ofte benyttet på foredragsreiser for å tale forsvarets sak. Forøvrig var han medlem i «Selskapet til Eidsvollsbygningens utstyr», som sørget for at Eidsvollsbygningen ble overtatt av staten og gjort til nasjonalmuseum. Han var frimurer fra 1889.
Etter første verdenskrig var Drolsum president i en privat norsk-svensk-nederlandsk-sveitsisk komité som ville utforske årsakene til verdenskrigen. Komitéen ble ansett som tyskvennlig, og kom aldri til å utrette noe. Drolsum var imidlertid motstander av Versaillesfreden til sin død.
Official Monster Raving Loony Party
Official Monster Raving Loony Party er et britisk parti som ble stiftet i 1963. Partiprogrammet er satirisk ment med mange absurde og ugjennomførbare saker, som forslaget om å innføre en 99-pence mynt for å slippe så mye vekslepenger. På tross av dette har faktisk noen av «kampsakene» blitt innført i britisk lov, som for eksempel egne pass for kjæledyr og døgnåpne puber.
Axel Drolsum
Utmerkelser
Drolsum ble ridder av St. Olavs Orden i 1887, og forfremmet til Kommandør i 1897. Han var også kommandør av Nordstjerneordenen og mottok Kongens fortjenstmedalje i gull i 1911. Han ble utnevnt til statsstipendiat ved sin fratreden i 1922.
Merengue
Merengue er en livlig musikkstil som opprinnelig kommer fra Den dominikanske republikk. Musikkstilen har spredd seg til store deler av Karibia, Sør-Amerika og Sentral-Amerika, men det er fortsatt i Den dominikanske republikk at merengue er mest utbredt.
Litteraturåret 1955
Litteraturåret 1955 er en oversikt over utgivelser, hendelser, prisvinnere og avdøde personer med tilknytning til litteratur i 1955.
Nye bøker
|| barnebokforfatter, lyriker, tegneserieskaper og oversetter || align=center|53 || align=center|2008 ||
The New Saints FC
The New Saints Football Club (offisielt The New Saints of Oswestry Town and Llansantffraid Football Club) er en walisisk/engelsk fotballklubb som representerer landsbyen Llansantffraid-ym-Mechain i Powys i Wales og byen Oswestry i Shropshire i England. De to stedene ligger 13 km fra hverandre. Klubben spiller i Welsh Premier League (øverste divisjon i Wales). Klubbens hjemmebane er Park Hall i Oswestry.
Dagens klubb ble stiftet i 2003 da Total Network Solutions FC (tidligere Llansantffraid FC) og Oswestry Town FC slo seg sammen. Klubbens farger er grønt og hvitt (hjemmedraktene, Llansantffraid/Total Network Solutions' tradisjonelle farger) og blått (bortedraktene, Oswestry Towns tradisjonelle farge).
Llansantffraid FC
Llansantffraid FC ble stiftet i 1959 og spilte på Recreation Ground. Klubben spilte i lavere walisiske divisjoner til de med det tredje opprykket på fire år kvalifiserte seg for den nye toppdivisjonen League of Wales i 1993.
Total Network Solutions FC
I 1996 vant Llansantffraid den walisiske cupen for første gang, og fikk spille i Cupvinnercupen. Samme år fikk klubben en sponsoravtale med datafirmaet Total Network Solutions fra Oswestry, og tok sponsornavnet som klubbnavn. Sommeren 1996 spilte klubben sine første europacupkamper under navnet Total Network Solutions Llansantffraid FC. De greide 1-1 hjemme mot de polske cupmestrene Ruch Chorzów før de tapte 0-5 borte. Klubben (medregnet den sammenslåtte klubben) har siden kvalifisert seg for europacupspill flere ganger, men har ennå til gode å vinne en kamp. Klubbens hjemmekamper i europacupene har hovedsakelig blitt spilt enten på Newtowns bane Latham Park eller Wrexhams bane Racecourse Ground, siden deres egen hjemmebane Recreation Ground var langt unna å tilfredsstille UEFAs krav. UEFA-cupkampen mot Manchester City i 2003 ble imidlertid spilt på store Millennium Stadium i Cardiff.
I 1997 ble klubbnavnet endret til Total Network Solutions FC, og klubben ble med det den første i Storbritannia som tok sponsornavn helt og fullt i bruk som klubbnavn. Blant publikum og i media ble imidlertid forkortelsen TNS brukt i stor grad. TNS vant ligaen for første gang i 2000, og valgte deretter å bli helprofesjonelle, som den andre klubben i den walisiske serien.
Etter at Barry Town kom i store økonomiske vanskeligheter og måtte oppgi proffstatusen i 2003, var TNS den eneste helprofesjonelle klubben i den walisiske serien. Ligakollegene Llanelli ble imidlertid også profesjonelle i 2005.
Oswestry Town FC
En fotballklubb i Oswestry ble stiftet i 1860, og var med det en av verdens eldste fotballklubber. De var en engelsk klubb, men spilte også i Wales. Oswestry-klubben var med da det walisiske fotballforbundet ble stiftet i 1876, og deltok i den walisiske cupen helt fra starten i 1877. Under navnet Oswestry White Stars FC vant de cupen i 1884 og som Oswestry United FC vant de i 1901 og 1907. Klubben lå nede fra 1915 til 1920, da den gjenoppsto som Oswestry Town FC. Senere spilte den i flere lavere engelske divisjoner, men fortsatte å måle krefter med de walisiske klubbene i Welsh Cup.
I 1988 måtte Oswestry Town selge hjemmebanen Victoria Road for å betale gjeld, og klubben ble igjen midlertidig nedlagt. Men aktiviteten ble tatt opp igjen og klubben tok i bruk Park Hall som ny hjemmebane. I stedet for å delta i engelsk serie igjen, valgte de å bli med i walisisk serie, noe klubbens lange medlemskap i det walisiske fotballforbundet ga dem mulighet til. Oswestry Town startet på nivå 3 i Wales høsten 1993.
Våren 1996 vant de Cymru Alliance (nivå 2), men fikk ikke rykke opp, siden hjemmebanen Park Hall ikke tilfredsstilte stadionkravene til League of Wales. Med tidligere økonomiske problemer friskt i minne, ønsket ikke klubben å sette seg i stor gjeld for å oppgradere banen. Men banen ble likevel oppgradert på lengre sikt, og da Oswestry Town igjen vant divisjonen i 2000, fikk de endelig lov til å rykke opp. Men klubben fikk på nytt økonomiske problemer, og valgte å slå seg sammen med naboklubben Total Network Solutions FC i 2003. UEFA nektet først å godkjenne sammenslåingen fordi de to klubbene ikke var fra samme land, men omgjorde avslaget etter to dager, særlig med bakgrunn i Oswestrys rolle i stiftelsen av det walisiske fotballforbundet og deres faste deltakelse i den walisiske cupen.
Sammenslått klubb og The New Saints FC
Den nye klubben beholdt sponsornavnet Total Network Solutions FC, men spilte på Oswestry Towns bane Park Hall. De vant ligaen i 2005, 2006 og 2007, og vant også den walisiske cupen i 2005.
Sommeren 2005 var Liverpool, som hadde vunnet Mesterligaen samme vår, ikke kvalifisert for den kommende sesongens mesterliga, på grunn av at de hadde gjort det for dårlig i serien våren 2005. TNS, som var kvalifisert for Mesterligaen, tilbød seg å spille en ekstra kvalifiseringsrunde mot Liverpool om plassen i første kvalifiserende runde. Det walisiske fotballforbundet motsatte seg forslaget, men UEFA kom fram til et kompromiss der Liverpool fikk plass i første kvalifiserende runde, og det endte med at Liverpool og TNS likevel ble trukket som motstandere i denne runden. TNS tapte imidlertid både bortekampen i Liverpool og hjemmekampen i Wrexham med 0-3.
I 2006 måtte klubben finne et nytt navn da klubbens sponsor Total Network Solutions kjøpt opp av British Telecom, og sponsoravtalen utløp. Det nye navnet ble The New Saints FC. Llansantffraid FCs kallenavn hadde alltid vært The Saints, mens byen Oswestry hadde sterke forbindelser til Sankt Oswwald. Samtidig beholdt klubben initialene TNS.
Drammen overgangsbolig
Drammen overgangsbolig er en overgangsbolig i Drammen i Buskerud og er underlagt Kriminalomsorgens region sør. Drammen overgangsbolig har ordinær kapasitet på 12 plasser og har 12 ansatte.
Innsatte kan overføres fra fengsel med høyt eller lavere sikkerhetsnivå til overgangsbolig når en del av straffen er gjennomført. Innsatte skal ikke overføres dersom formålet med straffen eller sikkerhetsmessige grunner taler mot det, eller det er grunn til å anta at innsatte vil unndra seg gjennomføringen.
Raumerrittet
Raumerrittet var et av Norges største terrengsykkelritt, og startet på Hellerudsletta i Skedsmo. Rittet gikk langs Romeriksåsen til Råsjøen i Nannestad i nord, og sydover tilbake til Hellerudsletta via Hakadal. Rittet gikk på variert underlag: Hovedsakelig grusveier, men også asfalt, dårlig grus, traktorvei og sti. Det var 5 mat- og servicestasjoner.
I motsetning til de fleste andre sykkelritt av samme kategori gikk Raumerrittet tidlig på sommeren – omkring første helgen i juni.
Protestantisk etikk
Kalvinistene levde i troen om at kun noen ytterst få kunne oppnå frelse og i stedet for å dukke under av denne tragiske spådommen utviklet de seg til å bli meget flittige arbeidere og dyrket alt godt og var gode mot hverandre. Å bare gjøre godt, ikke sløse og være en god arbeider, var deres måte å vise hverandre at man hadde oppnådd frelse på.
At de var flittige gjorde ingenting annerledes, hvis de var plukket ut til å motta frelse, var dette predestinert. Han mente forøvrig at alle protestanter felles hadde denne etikken som gjorde dem til flittige arbeidere og at dette trigget den industrielle revolusjon og den enorme økonomiske veksten Vest-Europa opplevde i tiden før og etter boken ble publisert.